**INFORMATIKA OLIMPIA**

**KÖRZETI SZAKASZ**

**2017. február 3.**

**IX. OSZTÁLY**

**2. TÉTEL (100 pont)**

**Protest**

Egy tüntetésre rendőrkordont vezényelnek ki, hogy kordában tartsák a protestáló (tüntető) tömeget. A rendőrök egy sorban állnak, szemben a tömeggel. Minden rendőrnek jól látható azonosító száma van. Nincs két egyforma azonosító. Egy drón, amely a rendőrkordon előtt száll el, fényképsorozatot készít. A fényképeken szakaszokban látszanak a rendőrök, illetve ezek azonosító számai. A fényképek balról jobbra haladva készültek, és néha ismétlődéseket is tartalmaznak, vagyis előfordul, hogy néhány – sőt, akár az összes rendőrazonosító – több képen is látható. Minden képen azonos számú rendőr van (**K**). Az összes azonosítószám látszik, mindegyik legalább egy képen.

**Követelmény**

Írjunk programot, amely a képek alapján meghatározza a rendőrök azonosítóit, ismétlések nélkül, az eredeti sorrendben, balról jobb felé haladva.

**Bemeneti adatok**

A **protest.in** bemeneti állomány első sorában egy **N** és egy **K** természetes szám van. A következő **N** sor mindegyikében pontosan **K** darab természetes szám, egy-egy szóközzel elválasztva. **N** a készült képek számát, **K** pedig az egy képen látható rendőrök rögzített számát jelenti.

**Kimeneti adatok**

A **protest.out** kimeneti állomány első sorában a rendőrök azonosító számai lesznek, egy-egy szóközzel elválasztva, abban a sorrendben, amelyben a tömeg előtt álltak, balról jobbra, ahogy a drón fényképezte őket.

**Korlátok és pontosítások**

* **1 ≤ N ≤ 300** (**N** = a képek száma!)
* **1 ≤ K ≤ 300** (**K** = az egy képen látható rendőrök száma)
* Az azonosítók legfennebb **4**-jegyű, zérótól különböző természetes számok.

**Példa**

|  |  |  |
| --- | --- | --- |
| **protest.in** | **protest.out** | **Magyarázat** |
| 3 4  235 214 268 221  268 221 445 446  423 469 120 121 | 235 214 268 221 445 446 423 469 120 121 | Három kép készült, mindegyiken **4** azonosító látszik. Az első képen látható utolsó két azonosító megismétlődik a második képen. |

**Végrehajtási idő**: **0,5** másodperc / teszt.