**OLIMPIADA DE INFORMATICĂ**

**ETAPA ZONALĂ**

**3. februarie 2017.**

**CLASA a IX-a**

**SUBIECTUL 2. (100 puncte)**

**Protest**

În timpul unui protest la care participă foarte mulți manifestanți, se aliniază un cordon de polițiști, în fața manifestanților, pe un singur rând. Fiecare polițist are un număr unic de identificare, clar vizibil. În fața acestor polițiști trece în zbor o dronă care face poze în care se vor vedea polițiștii. Drona zboară de la stânga spre dreapta. În pozele realizate se văd polițiștii alăturați, pe segmente, în fiecare poză fiind vizibil un număr constant de polițiști (câte **K** în fiecare poză). În poze apar toți polițiștii, cel puțin odată. Se poate întâmpla ca unii, sau chiar toți polițiștii să apară în mai multe poze.

**Cerință**

Să se redacteze un program care reconstituie, pe baza pozelor, șirul de numere de identificare, fără repetiții, ale polițiștilor aflați în cordon, în ordinea în care s-au aliniat, de la stânga spre dreapta.

**Date de intrare**

Fișierul de intrare **protest.in** conține, pe prima linie, numerele naturale **N** și **K** separate printr-un spațiu, **N** reprezentând numărul pozelor. Următoarele **N** linii conțin exact **K** numere naturale fiecare, separate prin câte-un spațiu, reprezentând numerele de identificare ale celor **K** polițiști din poza respectivă.

**Date de ieșire**

Fișierul de ieșire **protest.out** conține, pe prima linie, toate numerele de identificare ale polițiștilor din cordon, fără repetiții, separate prin câte-un spațiu, numerele fiind în ordinea în care s-au aliniat polițiștii, de la stânga spre dreapta, în fața manifestanților.

**Restricții și precizări**

* **1 ≤ N ≤ 300** (**N** = numărul fotografiilor făcute de dronă!)
* **1 ≤ K ≤ 300** (**K** = numărul de polițiști din fiecare poză)
* Numerele de identificare au cel mult **4** cifre, și sunt numere naturale nenule.

**Exemplu**

|  |  |  |
| --- | --- | --- |
| **protest.in** | **protest.out** | **Explicații** |
| 3 4  235 214 268 221  268 221 445 446  423 469 120 121 | 235 214 268 221 445 446 423 469 120 121 | Drona a făcut trei poze. În fiecare poză se văd câte 4 polițiști. Ultimele două numere de identificare din prima poză se repetă în poza a doua. |

**Timp maxim de rulare**: 0,5 secunde/test.